CELEX: 62016CN0364
Language: fi
Date: 2016-07-01 00:00:00
Title: Asia C-364/16 P: Valitus, jonka Trioplast Industrier AB on tehnyt 1.7.2016 unionin yleisen tuomioistuimen (seitsemäs jaosto) asiassa T-669/14, Trioplast Industrier AB v. Euroopan komissio, 12.5.2016 antamasta tuomiosta

19.9.2016   
            
            
               FI
            
            
               Euroopan unionin virallinen lehti
            
            
               C 343/31
            
         Valitus, jonka Trioplast Industrier AB on tehnyt 1.7.2016 unionin yleisen tuomioistuimen (seitsemäs jaosto) asiassa T-669/14, Trioplast Industrier AB v. Euroopan komissio, 12.5.2016 antamasta tuomiosta
   (Asia C-364/16 P)
   (2016/C 343/43)
   Oikeudenkäyntikieli: englanti
   
      Asianosaiset
   
   
      Valittaja: Trioplast Industrier AB (edustajat: T. Pettersson, F. Sjövall, A. Johansson, advokater)
   
      Muu osapuoli: Euroopan komissio
   
      Vaatimukset
   
   Valittaja vaatii, että unionin tuomioistuin
   
               a.
            
            
               kumoaa 12.5.2016 asiassa T-669/14, Trioplast Industrier v. Euroopan komissio annetun unionin yleisen tuomioistuimen tuomion
            
         
               b.
            
            
               ja tämän johdosta ensisijaisesti:
               
                           i)
                        
                        
                           kumoaa asiassa COMP/38354 – Teollisuussäkit – Trioplast Industrier AB, 3.7.2014 päivättyyn komission kirjeeseen sisältyvän päätöksen
                        
                     
                           ii)
                        
                        
                           kumoaa asiassa COMP/38354 – Teollisuussäkit – Trioplast Industrier AB, 3.7.2014 päivätyssä komission kirjeessä Trioplastille määrätyn 674 033,32 euron suuruisen viivästyskoron tai alentaa sen määrää
                        
                     
                           iii)
                        
                        
                           velvoittaa komission palauttamaan Trioplastille viivästyskoron maksulta edellytetyn 4 686,64 euron suuruisen takuusumman
                        
                     
         
               c.
            
            
               toissijaisesti korvaamaan SEUT 340 artiklan toisen kohdan nojalla unionin oikeuden rikkomisista aiheutuneesta vahingosta:
               
                           i)
                        
                        
                           674 033,32 euron suuruisen viivästyskoron
                        
                     
                           ii)
                        
                        
                           4 686,64 euron suuruiset kulut takuusumman asettamisesta.
                        
                     
         
               d.
            
            
               b ja c kohdissa esitettyjen vaatimusten lisäksi korvaamaan SEUT 340 artiklan toisen kohdan nojalla unionin oikeuden rikkomisista aiheutuneesta vahingosta
               
                           i)
                        
                        
                           unionin oikeuden rikkomisista ajanjaksolta, jonka aikana komissio ei palauttanut eikä alentanut asiassa T-40/06 annetun unionin yleisen tuomioistuimen tuomion mukaisesti asetetun pankkitakauksen määrää, takuusumman asettamisesta aiheutuneet 22 783,90 euron suuruiset kulut tai osan niistä.
                        
                     
         
               e.
            
            
               velvoittaa komission maksamaan korkoa palautettavaksi määrättäville summille.
            
         
               f.
            
            
               velvoittaa komission korvaamaan oikeudenkäyntikulut asian käsittelystä unionin yleisessä tuomioistuimessa ja unionin tuomioistuimessa.
            
         
      Oikeudelliset perusteet ja pääasialliset perustelut
   
   
               1.
            
            
               Trioplast uudistaa valituksessaan unionin yleisessä tuomioistuimessa esittämänsä väitteet ja perusteet. Euroopan unionin tuomioistuimen perussäännön 58 artiklan ja unionin tuomioistuimen työjärjestyksen 168 artiklan 1 kohdan d alakohdan ja 169 artiklan 2 kohdan nojalla Trioplast esittää, että unionin yleinen tuomioistuin on asiassa T-669/14, 12.5.2016 antamassaan tuomiossa soveltanut väärin unionin oikeutta.
            
         
               2.
            
            
               Ensimmäiseksi unionin yleinen tuomioistuin on tehnyt oikeudellisen virheen katsoessaan, että vuonna 2010 annetulla tuomiolla vain muutettiin vuonna 2005 tehtyä päätöstä. Mainitulla tuomiolla kuitenkin kumottiin kyseinen vuoden 2005 päätös kaikilta osin, ja siinä edellytettiin, että komissio tekee uuden päätöksen Trioplastin osalta heti kun FLS-tapauksissa annettavien ratkaisujen sisältö oli selvinnyt.
            
         
               3.
            
            
               Toiseksi unionin yleinen tuomioistuin on tehnyt oikeudellisen virheen katsoessaan, että riidanalainen kirje ei ollut päätös, joka voidaan riitauttaa, koska riidanalaisessa kirjeessä asetettiin Trioplastille ensimmäisen kerran selvä velvoite, joka koski vahvistettua summaa.
            
         
               4.
            
            
               Kolmanneksi se, että vuonna 2005 tehty päätös kumottiin vuonna 2010 annetulla tuomiolla, merkitsee, että viivästyskorko ei voi kertyä vuoden 2005 päätöksen mukaisesti.
            
         
               5.
            
            
               Neljänneksi unionin yleinen tuomioistuin on tehnyt oikeudellisen virheen katsoessaan, että komission toimenpiteistä ei aiheutunut vahinkoa Trioplastille; unionin yleisen tuomioistuimen olisi pitänyt käsitellä vahinkoa koskevat vaatimukset asiakysymyksen osalta.